[{"text_idx": "#000000", "text": "Gan ddechrau ar 20 Mai 2019, bydd Trafnidiaeth Cymru yn gweithredu gwasanaethau bob awr rhwng y gogledd a Sir Gaer i Lerpwl."}, {"text_idx": "#000003", "text": "Bydd y gwasanaethau newydd hyn yn gwella cysylltiadau yn yr ardal ac yn rhoi hwb economaidd o bwys iddi; maent hefyd wedi arwain at greu 30 o swyddi newydd."}, {"text_idx": "#000006", "text": "\u201cBob dydd mae miloedd o gymudwyr yn teithio rhwng y gogledd a gogledd-orllewin Lloegr, sy\u2019n golygu bod cysylltiadau rheilffyrdd gwych yn hanfodol i economi\u2019r naill ochr a\u2019r llall i\u2019r ffin. Trwy ddarparu 215 o wasanaethau newydd yr wythnos, byddwn yn cryfhau cysylltiadau a\u0302\u2019n cymdogion ar draws y ffin, a fydd yn creu cyfleoedd economaidd a chymdeithasol pwysig. At hynny, bydd gwella hygyrchedd yn rhoi hwb i\u2019n cymunedau lleol ac i\u2019r sector twristiaeth yn y rhanbarth, gan ddenu mwy o ymwelwyr i Gymru."}, {"text_idx": "#000009", "text": "\u201cBydd yn hwb economaidd o bwys i\u2019r ardal, ac mae\u2019r ffaith bod Trafnidiaeth Cymru yn darparu 215 o wasanaethau newydd sbon yr wythnos yn ategu ein hymrwymiad i greu rhwydwaith trafnidiaeth sy\u2019n well i bawb."}, {"text_idx": "#000011", "text": "\u201cRydym yn nesa\u0301u at ein pen-blwydd yn chwe mis oed yn Trafnidiaeth Cymru, ac mae hon yn garreg filltir bwysig arall wrth i ni barhau i wireddu ein gweledigaeth.\u201d"}, {"text_idx": "#000012", "text": "Ffynhonnell y wybodaeth: Trafnidiaeth Cymru"}]